text: Brev med pulver udløste alarm på Esbjerg Rådhus
  17 august 2017 kl. 08.26
  Syd- og Sønderjyllands Politi modtog klokken 08.49 torsdag morgen en anmeldelse fra personalet på Esbjerg Rådhus om, at man havde modtaget et brev, der indeholdt et pulver.
  Syd- og Sønderjyllands Politi modtog klokken 08.49 i dag torsdag en anmeldelse fra personalet på Esbjerg Rådhus om, at man havde modtaget et brev, der indeholdt et pulver.
  Esbjerg Rådhus er nabo til politigården i Esbjerg, så kort tid efter var politiet på stedet og kontoret, hvor brevet var åbnet, var afspærret.
  Syd- og Sønderjyllands Politi har konsulteret blandt andre Center for Biosikring og Bioberedskab, CBB, og pulveret vurderes til at være ufarligt. Derfor blev alarmen og afspærringen afblæst klokken 09.25.
  Politiet har taget brevet med, og det vil uanset, at indholdet ikke vurderes som farligt, blive efterforsket, hvem, der har sendt det.
  